Ritratt: Miguela Xuereb .td_uid_2_61965e9694d0a_rand.td-a-rec-img{text-align:left}.td_uid_2_61965e9694d0a_rand.td-a-rec-img img{margin:0 auto 0 0} Il-Qorti ma laqgħetx it-talba tal-aħwa Alfred u George Degiorgio dwar referenza kostituzzjonali li tressqet f'Settembru li għadda dwar it-talba tal-ħelsien mill-arrest li ġiet miċħuda. Il-Maġistrat Edwina Grima kkonkludiet li l-każ li ressaq mill-aħwa Degiorgio kien diġa' deċiż f'sentenza li kienet ingħatat ix-xahar li għadda. L-aħwa Degiorgio huma akkużati bil-qtil tal-ġurnalista Daphne Caruana Galizia, f'Ottubru tal-2017. Magħhom kien hemm akkużat ukoll Vincent Muscat li ammetta l-involviment tiegħu f'dan il-każ u ġie kkundannat 15-il sena ħabs. Muscat ingħata l-maħfra presidenzjali sabiex jagħti l-informazzjoni kollha dwar il-qtil tal-avukat Carmel Chirciop. Fi Frar li għadda Filmat: Vince Muscat jingħata sentenza ta' 15-il sena ħabs L-aħwa Degiorgio għamlu tmien talbiet għall-ħelsien mill-arrest madankollu kull talba ġiet miċħuda u għadhom qegħdin jinżammu arrestati. L-aħwa Degiorgio kienu ġew arrestati f'Diċembru 2017, xahrejn wara li seħħ il-qtil ta' Caruana Galizia. Huma għamlu referenza kostituzzjonali għax fi kliemhom ġew miksura d-drittijiet fundamentali tagħhom minħabba d-deċiżjoni tal-Qorti. L-Imħallef għamlet diversi referenzi għad-deċiżjonijiet tal-qorti. Fost oħrajn għamlet referenza għal sentenza li ngħatat f'Ottubru 2020 fejn qalet li l-akkużati huma allegatament involuti f'għanqbuta ta' kriminalità kif ukoll li wieħed mill-akkużati huwa akkużat fil-qtil tal-avukat Carmel Chircop. Kompliet li ż-żewġ akkużati implikaw ministru tal-gvern u persuna oħra meta talbu għall-maħfra presidenzjali. "Missejtlu idejh, kien ftit kiesaħ, kien Ottubru" Il-Qorti kompliet li dawn huma akkużi serji ħafna u għandhom jiġu investigati sabiex jekk hemm persuni oħra involuti f'dan il-każ ikunu mressqa l-qorti wkoll. L-aħwa Degiorgio qalu wkoll li l-liġi ma tathomx l-istess drittijiet tal-Avukat Ġenerali u huma ma setgħux jappellaw mid-digriet tal-Qorti Kriminali. Min-naħa tagħha l-Imħallef qalet li meta tiġi miċħuda talba għall-ħelsien mill-arrest, m'hemm xejn xi jżommhom milli jerġgħu jagħmlu talba oħra la darba l-każ jerġa' jgħaddi quddiem l-Avukat Ġenerali. Żiedet li m'hemmx numru ta' talbiet li jistgħu jsiru mill-akkużati. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61965e96953eb_rand.td-a-rec-img{text-align:left}.td_uid_3_61965e96953eb_rand.td-a-rec-img img{margin:0 auto 0 0}